इंडियन प्रीमियर लीग (आईपीएल) सीजन 10 की चैम्पियन मुंबई इंडियन्स को यह टूर्नामेंट जीतने पर एक चमचमाती ट्रॉफी मिली थी। लेकिन इस बार टीम को एक स्पेशल गिफ्ट भी मिला है। 21 मई को आईपीएल पर कब्जा करने के बाद WWE के सुपरस्टार और सीओओ ट्रिपल एच ने ट्विटर पर लिखा था कि वह जल्द ही मुंबई इंडियन्स के लिए एक चैम्पियनशिप बेल्ट भेजेंगे। गुरुवार सुबह उन्होंने एक बार फिर माइक्रो ब्लॉगिंग साइट पर लिखा कि चैम्पियनशिप बेल्ट रास्ते में है। उन्होंने अपने ट्विटर अकाउंट पर बेल्ट की एक तस्वीर भी पोस्ट की। इसके साथ उन्होंने रोहित शर्मा और मुंबई इंडियन्स को जीत की बधाई भी दी। ट्रिपल एच के ट्वीट का धन्यवाद देते हुए रोहित शर्मा ने बेल्ट के साथ एक तस्वीर भी खिंचाई और लिखा, एक चैम्पियन द्वारा भेजी गई चैम्पियनशिप बेल्ट उठाना अपने आप में अद्भुत है। शुक्रिया ट्रिपल एच।